# 2. pielikums

Ministru kabineta

2018. gada \_\_\_. \_\_\_\_\_\_\_\_\_\_\_

noteikumiem Nr.\_\_\_\_\_

**Prasības projekta ietvaros izbūvējamās enerģētiski pašpietiekamas ēkas tehniskajiem rādītājiem**

1. Pēc projekta īstenošanas ēkā drīkst izmantot mehāniskās telpas ventilācijas (un gaisa mitrināšanas) sistēmas, kas nodrošina vismaz 20 % no kopējās ēkas siltumenerģijas patēriņa atgriešanu apkures vajadzībām.

2. Projekta iesniegumā ir plānots un pēc projekta pabeigšanas ēkas norobežojošās konstrukcijas atbilst šādiem rādītājiem:

2.1. logi ar trīskāršo stikla paketi un siltuma caurlaidības koeficienta vērtību Uw < 0,8 W/m2K;

2.2. pārējo ēkas norobežojošo konstrukciju siltuma caurlaidības koeficienta U vērtība nepārsniedz 0,15 W/m2K, bet jumtiem un pārsegumiem – 0,15 W/m2K;

2.3. būvelementu URN W/(m2 x K) vērtības atbilstoši LBN 002-15 un lineārā termiskā tilta siltuma caurlaidības koeficientu summa saskaņā ar būvniecības standartu, kas vienlaicīgi atbilst visaugstākajām enerģijas taupīšanas, komforta, pieejamu izmaksu, un ekoloģiskajām prasībām (pasīvo ēku kritēriji);

2.4. ēkas gaisa caurlaidības testa (*blower door*) rezultāts (n50 (h-1) vērtība) nepārsniedz n = 0,6. Gaisa apmaiņas koeficientu pie 50Pa spiediena starpības nosaka mērīšanas procesā noteikto caurplūdušā gaisa daudzumu dalot ar ēkas iekšējo gaisa daudzumu.

3. Aprīkot ēku ar pašregulējošām ierīcēm temperatūras atsevišķai regulēšanai katrā telpā vai, ja tas ir pamatoti, noteiktā apsildītā ēkas daļas zonā.

Vides aizsardzības un reģionālās attīstības

ministra vietā – tieslietu ministrs Dzintars Rasnačs

2018.07.04. 9:08

205

R.Kašs

67026538, raimonds.kass@varam.gov.lv